पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी रायपुर में बुधवार को गर्मी से लोगों को राहत मिली। दोपहर में तापमान 40 डिग्री से नीचे था, लेकिन शाम को ठंडी हवा चलने लगी। इससे मौसम में ठंड कता बढ़ गई। मौसम विज्ञानियों ने गुरुवार को भी शहर में तापमान कम रहने के संकेत दिए हैं।
समुद्र से आ रही नमीयुक्त बादलों की वजह से राजधानी में गर्मी से राहत है। बुधवार को दिन का तापमान पिछले दिनों की अपेक्षा थोड़ी अधिक थी। तापमान 38.4 डिग्री रिकार्ड किया गया। यह सामान्य से तीन डिग्री था। सोमवार-मंगलवार तक तापमान 36 डिग्री के आसपास था। तापमान में करीब दो डिग्री की वृद्धि हुई है। इससे दोपहर में हल्की गर्मी महसूस हुई। दोपहर बाद अचानक शहर में हवा ठंडी हो गई। हवा में मिट्टी की खुशबू भी आ रही थी।
एयरपोर्ट के आसपास बूंदाबांदी
मौसम विज्ञानियों का कहना है कि हवा में यह खुशबू आउटर में होने वाली वर्षा के कारण ही महसूस हुई। लालपुर मौसम केंद्र के में इस दौरान हल्की बारिश रिकार्ड की गई। इसके अलावा माना एयरपोर्ट में भी बूंदाबांदी हुई। शहर के भीतर पानी नहीं गिरा, लेकिन आउटर से आने वाली ठंडी हवा के कारण शाम को वातावरण ठंडा हो गया।
इससे लोगों ने राहत की सांस लीं। गुरुवार को भी दिन का तापमान 38 डिग्री के आसपास रहने की संभावना है। लेकिन समुद्र से आ रही नमीयुक्त हवा के कारण दोपहर बाद शहर में कुछ जगहों पर हल्की बूंदाबांदी या गरज-चमक पड़ने की संभावना है। इससे शाम-रात में लोगों को वातावरण ठंडा होने से सुकून का अनुभव होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn